钦定古今图书集成/明伦汇编/交谊典/第112卷 > 书经 > 《虞书大禹谟》
## 钦定古今图书集成/明伦汇编/交谊典/第112卷 > 书经 > 《虞书大禹谟》

帝曰：“汝惟不矜，天下莫与汝争能；汝惟不伐，天下莫
与汝争功。”

〈大全〉吕氏曰：才立己，便有物与我对，对则必争，一矜伐其功能，便有争之理。矜伐者，争之对也。不矜不伐，无我也。无我则无对，无对则无争。陈氏经曰：“能者忌之媒，功者争之府。禹以不矜伐之心，而起天下不争之心，圣贤所为，尽己而已。”